Νέστωρ Κουράκης

Ο Νέστωρ Κουράκης (1947) είναι Έλληνας πανεπιστημιακός και συγγραφέας, ομότιμος καθηγητής εγκληματολογίας στη Νομική Σχολή του Πανεπιστημίου Αθηνών και καθηγητής στο Πανεπιστήμιο Λευκωσίας.

 Βιογραφικά στοιχεία 
Γεννήθηκε στην Αθήνα το 1947. 

Είναι παντρεμένος με την αρχιτέκτονα Ευρυδίκη Κουράκη με την οποία έχουν τρία παιδιά.

Αποφοίτησε από το Κολλέγιο Αθηνών το 1966. Αποφοίτησε με άριστα από τη Νομική Σχολή του Πανεπιστημίου Αθηνών (1971) και συνέχισε τις σπουδές του στο Τμήμα Οικονομικών και Πολιτικών Επιστημών του Αριστοτελείου Πανεπιστημίου Θεσσαλονίκης. Έπειτα, συνέχισε τις σπουδές του στην Δυτική Ευρώπη, όπου έλαβε υποτροφίες για μεταπτυχιακές σπουδές. Απέκτησε έτσι αφενός διδακτορικό δίπλωμα (βαθμός: summa cum laude) στο Ποινικό Δίκαιο στη Νομική Σχολή του Πανεπιστημίου του Φράιμπουργκ (1978) στη Γερμανία, αφετέρου, δε, δύο διπλώματα εγκληματολογικών σπουδών. Το Δίπλωμα Ανωτέρων Σπουδών (Diplôme d'études approfondies, DEA) με αντικείμενο την εγκληματολογία στη Νομική Σχολή του Πανεπιστημίου Πανθεόν-Ασσάς στη Γαλλία (1977) καθώς και το δίπλωμα του Ινστιτούτου Εγκληματολογίας Παρισίων(Institut de criminologie de Paris, 1979).  Την περίοδο 1978 με 1980 εργάσθηκε επιστημονικά στο γερμανικό Ινστιτούτο Μαξ Πλανκ (Φράιμπουργκ) για το Αλλοδαπό και Διεθνές Ποινικό ΔίκαιοΠοινΧρ, ΛΔ', 1984, σελ. 336.. 

Εξελέγη Καθηγητής της Νομικής Σχολής του Πανεπιστημίου Αθηνών (Τομέας Ποινικών Επιστημών) το 1993,  όπου και παρέμεινε διδάσκοντας για τα επόμενα 21 χρόνια, έως δηλ. την αφυπηρέτησή του το 2014. Έκτοτε ασκεί καθήκοντα τακτικού Kαθηγητή πλήρους απασχόλησης στο Πανεπιστήμιο Λευκωσίας.

Επί 14 χρόνια διετέλεσε Διευθυντής του Εργαστηρίου Ποινικών και Εγκληματολογικών Ερευνών (ΕΚΠΑ), στο πλαίσιο του οποίου διοργανώθηκαν σημαντικές έρευνες και συνέδρια, εκδόθηκαν άνω των 30 τόμων για ποικίλα επιστημονικά θέματα και κυκλοφόρησε σειρά τευχών (ελληνόγλωσσων και ξενόγλωσσων) του δωρεάν ηλεκτρονικού περιοδικού The Art of Crime.

Έχει διατελέσει αντιπρόεδρος του Εθνικού Συμβουλίου Ραδιοτηλεόρασης (ΕΣΡ) ενώ το 2008 εκλέχθηκε αντιπρόεδρος του συμβουλίου, ιδρυτικό μέλος και πρώτος πρόεδρος του Κέντρου Παγκόσμιου Ελληνισμού,, ιδρυτικό μέλος και πρόεδρος του Κέντρου Επανένταξης Αποφυλακιζόμενων «Επάνοδος» που εποπτεύεται από το υπουργείο Δικαιοσύνης, ενώ διεύθυνε το Κεντρικό Συμβούλιο για την Πρόληψη της Παραβατικότητας που συνεργάζεται με την τοπική αυτοδιοίκηση με στόχο της πρόληψη της εγκληματικότητας.

Το 1974 του απονεμήθηκε το Βραβείο της Ακαδημίας Αθηνών για το βιβλίο του «Η κατάχρησις δικαιώματος κατά το ιδιωτικόν και δημόσιον δίκαιον».

Το 1996, εξελέγη επισκέπτης καθηγητής στο Κολλέγιο Μπρέισνοους (Brasenose) του Πανεπιστημίου της Οξφόρδης, όπου συνδιοργάνωσε σεμινάριο αντεγκληματικής πολιτικής μαζί με τον καθηγητή Εγκληματολογίας στην Οξφόρδη Roger Hood (οι σχετικές εισηγήσεις εκδόθηκαν σε βιβλίο με τίτλο “Roger Hood & Nestor Courakis, The Changing Face of Crime and Criminal Policy in Europe” University of Oxford, 1999).  

Το 2012 εξελέγη τακτικό μέλος της Ευρωπαϊκής Ακαδημίας Επιστημών και Τεχνών. 

Είναι Γενικός Γραμματέας του Διοικητικού Συμβουλίου της Ελληνικής Εταιρείας Εγκληματολογίας. Έχει επίσης χρηματίσει μέλος ΔΣ του Κεντρικού Επιστημονικού Συμβουλίου Φυλακών, της Ελληνικής Εταιρείας Ποινικού Δικαίου, του Οργανισμού κατά των Ναρκωτικών (Ο.ΚΑ.ΝΑ.), της Ένωσης Σφακιανών και του Συλλόγου Αποφοίτων του Κολλεγίου Αθηνών.

Είναι μέλος πολλών ελληνικών και ξένων επιστημονικών συλλόγων και εταιρειών, όπως της Εταιρείας Δικαστικών Μελετών. Έχει διατελέσει επιστημονικός υπεύθυνος της έρευνας για τη «βία στα ελληνικά γήπεδα» (1986-1988), της οποίας τα πορίσματα παρουσιάσθηκαν σε έκθεση με τον τίτλο "Report on the incidence and violence at Greek sports stadiums" προς την 13η διάσκεψη των Υπουργών Αθλητισμού των χωρών-μελών του Συμβουλίου της Ευρώπης.  

Έχει επίσης οργανώσει και διευθύνει επιστημονικές έρευνες για τις φυλακές ανηλίκων (1993-1994), για τις γυναικείες φυλακές (1994-1996), καθώς και μία επαναληπτική έρευνα (follow-up) για πρώην ανηλίκους κρατουμένους (1999-2002), ήδη, δε ολοκληρώθηκαν υπό την επιστημονική του ευθύνη μία έρευνα για τις συμμορίες ανηλίκων στην Ελλάδα (2002-2004) και μία για το πρόβλημα της ευθανασίας (2005-2007). Συμμετείχε, ως εκπρόσωπος της Ελλάδος, σε συνδιασκέψεις του Συμβουλίου της Ευρώπης και της Ευρωπαϊκής Ένωσης για θέματα εγκληματολογίας, φυλακών, διαφθοράς, παραβατικών ανηλίκων και αντεγκληματικής πολιτικής. Επίσης έχει λάβει μέρος ως εθνικός εισηγητής σε συνέδρια της Διεθνούς Εταιρείας Ποινικού Δικαίου και του Διεθνούς Συνεδρίου Συγκριτικού Δικαίου. 

Έχει συμμετάσχει με εισηγήσεις σε αριθμό διεθνών και ελληνικών συνεδρίων, καθώς και νομοπαρασκευαστικών επιτροπών της Βουλής των Ελλήνων. Συγκεκριμένα, διετέλεσε μέλος των Επιτροπών που κατήρτισαν τον ισχύοντα Σωφρονιστικό Κώδικα (ν. 2776/1999), τον αναθεωρημένο νόμο περί Ναρκωτικών (ν. 2161/1993), τον αναθεωρημένο Αθλητικό Νόμο (ν. 3057/2002), καθώς και τους δύο νόμους για την Αναθεώρηση του Δικαίου των Ανηλίκων (ν. 3189/2003 και ν. 3860/2010).

Τον Δεκέμβριο 2015 του επιδόθηκε Τιμητικός Τόμος από τους συναδέλφους και μαθητές του. Κατά την τελετή της επίδοσης, ο Πρύτανης του Πανεπιστημίου Αθηνών κ. Θάνος Δημόπουλος προσφώνησε τον Νέστορα Κουράκη ως «ένα από τα πλέον καταξιωμένα μέλη της πανεπιστημιακής μας κοινότητας και έναν κορυφαίο Εγκληματολόγο».  

Επίσης, τον Σεπτέμβριο 2017 του επιδόθηκε στο Freiburg Γερμανίας Τιμητικός Τόμος από συναδέλφους του με ξενόγλωσσες συμβολές.

 Εργογραφία 
Έχει συγγράψει ή επιμεληθεί την έκδοση 35 νομικών βιβλίων και έχει δημοσιεύσει πάνω από 230 αυτοτελείς μελέτες. Έχει ακόμη ασχοληθεί με θέματα αρχαιοελληνικού πολιτισμού και βυζαντινής στρατηγικής.

Στο συγγραφικό και ερευνητικό του έργο ασχολείται κυρίως με ζητήματα Εγκληματολογίας και Ποινικού Δικαίου. 
 Ατομικά έργα

 Εισαγωγή στην κλασική Ρητορική, Εκδόσεις Hipassus, 2021. 
 Ο Αίσωπος για Ενήλικες. Διδάγματα Στρατηγικής και Ηγεσίας από τους Μύθους του Αισώπου, Πρόλογος: Ευγένιος Τριβιζάς, Αθήνα: Εκδόσεις Φερενίκη, 2020.
 Το Πνεύμα της Αρχαίας Σπάρτης.     Μικρές Ιστορίες από τα «Αποφθέγματα Λακεδαιμονίων» του Πλούταρχου, Πρόλογος Γεωργίου Σταϊνχάουερ, Αθήνα: εκδ. Φερενίκη, 2018.
 Κοινωνική Δικαιοσύνη. Μεταλλάσσοντας τις Προκλήσεις σε Ευκαιρίες, Ένα Δοκίμιο, με Πρόλογο του Ακαδημαϊκού Ευάγγ. Μουτσόπουλου και Εισαγωγή του Καθηγ. Πέτρου Παραρά, σειρά «Βιβλιοθήκη του Πολίτη», αρ. 6, των εκδόσεων Αντ. Ν. Σάκκουλα, Αθήνα, 2017.
 Το Αίνιγμα της Αρχαίας Ελλάδας. Εξηγώντας στα Παιδιά τον Αρχαιοελληνικό Πολιτισμό, Αθήνα: εκδ. Φερενίκη, 2017.

 [κείμενα, επιμέλεια σειράς] Συλλογικά έργα
[εισήγηση]

[εισήγηση]
[εισήγηση]
 [εισήγηση]

 Παραπομπές 

 Εξωτερικοί σύνδεσμοι 
 Επίσημη ιστοσελίδα του Νέστωρα Κουράκη
 Η σελίδα του Νέστωρα Κουράκη στον ιστότοπο της Νομικής Σχολής Αθηνών
 Κανάλι στο YouTube https://www.youtube.com/@ProfessorNestorCourakis

Κατηγορία:Έλληνες πανεπιστημιακοί του 20ού αιώνα
Κατηγορία:Έλληνες νομικοί
Κατηγορία:Έλληνες συγγραφείς του 20ού αιώνα
Κατηγορία:Καθηγητές νομικής Αθηνών